Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
USA:n vetämä kaksipäiväinen Bahrainin talouskokous päättyy illalla.
Kokouksessa on keskusteltu Trumpin "vuosisadan diilin" talouspuolesta.
Venäjän, USA:n ja Israelin turvallisuusneuvonantajien kokous -
päättyi Jerusalemissa eilen. Eräs israelilainen viranomainen: -
historiallinen kokous korosti Israelin merkittävää roolia -
alueen haasteiden ratkaisemisessa.
USA varoittaa voimistavansa Iranin vastaisia toimiaan niin pitkään,-
että ajatollahien hallinto on valmis palaamaan neuvottelupöytään.
USA:n vetämä kaksipäiväinen Bahrainin talouskokous päättyy illalla.
Kokouksessa on keskusteltu Trumpin "vuosisadan diilin" talouspuolesta.
Järjestäjätiimiä johtanut Jared Kushner Valkoisesta talosta -
kehotti antamaan nyt osittain esitellylle aloitteelle mahdollisuuden.
Aloite tähtää Israelin―palestiinalaisten konfliktin ratkaisemiseen.
Työpajan tavoite on alkaa ajatella haasteista uudella tavalla.
Yritetään tarkastella konfliktia ja koko alueen potentiaalia -
uudenlaisen linssin läpi ja laaditaan yhdessä suunnitelma.
Aloitetta on arvosteltu laajalti korkeilta poliittisilta tahoilta, -
sillä se ei ota huomioon poliittisia ja juridisia seikkoja. Kushner myönsi, -
ettei palestiinalaisten talous kasva eikä vauraus lisäänny -
ilman kestävää ja reilua poliittista ratkaisua.
Palestiinalaiset ovat liian pitkään olleet -
aiempien tehottomien keinojen ansassa.
Moderni visiomme -
edustaa valoisampaa ja vauraampaa tulevaisuutta.
Se on visio siitä, mitä rauhan kanssa on mahdollista.
Palestiinalaisalueiden talouskasvu ja vauraus eivät ole mahdollisia -
ilman kestävää ja oikeudenmukaista poliittista ratkaisua, -
joka takaa Israelin turvallisuuden -
ja kunnioittaa palestiinalaisten arvokkuutta.
Nyt emme silti käsittele poliittisia kysymyksiä. Niihin palataan aikanaan.
Palestiinalaisten johtajat boikotoivat itsepintaisesti kokousta -
vastalauseena tuelle, jota presidentti Trump on osoittanut juutalaisvaltiolle.
Kushner kuitenkin vakuutti, että USA:n aikeet ovat vilpittömiä.
Viestini palestiinalaisille on: -
huolimatta siitä, mitä teidät aiemmin pettäneet sanovat, -
presidentti Trump ja Amerikka eivät ole hylänneet teitä.
Tämä työpaja on teitä varten.
Palestiinalaisten vastustus on näkynyt viime päivinä selvästi -
kautta arabimaailman.
Palestiinalaisalueilla kauppojen seinille ripustettiin mustia lippuja.
Mielenosoituksissa muslimimaita vaa- dittiin boikotoimaan Bahrain-kokousta.
Talouden työpaja esiteltiin siis vasta suunnitelman ensimmäisenä osana.
Siitä huolimatta palestiinalaishallinnon neuvottelija Saeb Erekat -
tyrmäsi suunnitelman "täytenä epäonnistumisena".
Tämä tiimi ei ole lainkaan tasapainoinen.
Se yrittää sanella siirtokuntalaisten ohjelmaa. Se on täysin epäonnistunut.
En antaisi sille pistettä edes hyvästä yrityksestä.
Länsirannan ja Gazan ryhmittymät ovat kiistelleet katkerasti vuosia.
Rauhansuunnitelman vastustus näyttää nyt yhdistävän palestiinalaisia.
Hamas ja presidentti Abbasin Fatah järjestivät yhteiskokouksen, -
jossa Hamas-johtaja Ismail Haniyeh sanoi, etteivät palestiinalaiset -
hyväksy milloinkaan kompromisseja "Palestiinan maiden" suhteen.
Torjumme vuosisadan diilin.
Emme luovu mistään osasta Palestiinan maata -
emmekä Jerusalemista. Emme siirry muualle -
emmekä hyväksy vaihtoehtoista kotimaata.
Emme hyväksy laajennuksia, joita joillakin on unelmissa ja kuvitelmissa,-
kuten Gazan liittämistä Siinaihin tai Länsirannan Jordaniaan -
tai Länsirannan siirtämistä Jordanian haltuun -
ja Gazan siirtämistä Egyptin haltuun. Palestiina on Palestiina.
Myös Israel päätti olla lähettämättä valtioedustajaa Bahrainin kokoukseen.
Pääministeri Netanjahu vieraili alkuviikolla Jordanin laaksossa -
USA:n turvallisuusneuvonantaja John Boltonin kanssa.
Netanjahu sanoi maansa suhtautuvan avoimesti USA:n ehdotukseen.
Netanjahu alleviivasi, ettei Israel voi milloinkaan tinkiä turvallisuudestaan, -
joka hänen mukaansa edellyttää Israelin läsnäoloa Jordanin laaksossa.
Jordanin laakso on pitkä maakaistale Israelin ja Jordanian välissä.
Kuuntelemme Amerikan ehdotuksen oikeudenmukaisesti ja avoimesti.
En ymmärrä, kuinka palestiinalaiset voivat torjua sen tutustumatta siihen.
Se ei ole oikea tapa edetä.
Uskomme, että rauha ja turvallisuus kytkeytyvät yhteen.
Läsnäolomme täällä takaa turvallisuuden ja siten rauhan.
Venäjän, USA:n ja Israelin turvallisuusneuvonantajien kokous -
päättyi Jerusalemissa eilen. Eräs korkea israelilaisviranomainen sanoi, -
että historiallinen kokous korosti Israelin merkittävää roolia -
alueen haasteiden ratkaisemisessa. Hän sanoi TV7:lle kokouksen jälkeen,-
että USA, Venäjä ja Israel ovat yhtä mieltä -
kolmesta Syyrian tulevaisuudelle keskeisestä asiasta.
Ne ovat seuraavat: Syyrian konfliktin päättämisen suunnitelmat -
vaativat USA:n ja Venäjän yksimielisyyttä.
Syyriasta ei saa tulla naapurimaita uhkaavaa tukikohtaa.
Ja: Syyrian vakaus riippuu Iranin joukkojen poistumisesta.
Venäjän turvallisuusneuvoston johtaja Nikolai Patrushev -
korosti kokouksen jälkeen, että Venäjä ja Israel aikovat tehostaa yhteistyötä,-
ettei Israelin tarvitsisi tehdä iskuja Syyriaan.
Olemme ilmaisseet, ettemme toivo tällaisia iskuja.
Olemme sanoneet haluavamme tehostaa yhteistyötä -
Venäjän ja Israelin puolustusministeriöiden välillä, -
jotta monet iskut voitaisiin välttää, -
ja jotta Israelia huolettavat tilanteet voitaisiin ratkaista -
muilla kuin sotilaallisilla keinoilla.
Iskut Syyriassa ovat olleet linjassa Israelin turvavaatimusten kanssa.
Siitä huolimatta Patrushev korosti, että Iran on Venäjän liittolainen -
ja pysyy sellaisena. Hän torjui Israelin ja USA:n väitteet, -
että Iran olisi syyllinen alueen epävakauteen ja terroriin.
Iran on ollut liittolaisemme ja kumppanimme ja pysyy sellaisena.
Venäjä kehittää jatkuvasti suhteita Iraniin -
kahden- ja monenvälisissä yhteyksissä.
Iran on yritetty esittää -
alueen suurimpana turvallisuusuhkana.
Se on rinnastettu Isisiin ja muihin terroriryhmiin.
Me emme hyväksy tällaisia esityksiä.
USA:n turvallisuusneuvonantaja John Bolton -
järjesti oman lehdistötilaisuutensa Jerusalemissa.
Hän toisti, että ellei Iran muuta käytöstään -
USA voimistaa ajatollahien hallinnon painostamista niin kauan, -
että mullahit ovat valmiit palaamaan neuvottelupöytään.
Joko he ymmärtävät asian tai, kuten presidentti sanoi painavasti eilen -
asettaessaan ylimmälle johtajalle pakotteita, -
että viemme maksimaalista painostusta eteenpäin.
Uskon, että pakotteet ja muu painostus yhdessä -
tuovat Iranin takaisin pöytään.
Kiitos seurasta! Rukoilkaa rauhaa Israelille ja Jerusalemille.
Olen Jonathan Hessen. Hyvää illan jatkoa. Huomiseen.
Suomennos: Marianne Tenetz